**ТРАНСПОРТ (ЖЕЛЕЗОПЪТЕН, ПЪТНИЧЕСКИ АВТОБУСЕН, МОРСКИ, РЕЧЕН, ТОВАРЕН АВТОМОБИЛЕН И ГРАДСКИ ЕЛЕКТРОТРАНСПОРТ) ПРЕЗ ВТОРОТО ТРИМЕСЕЧИЕ НА 2024 Г. (ПРЕДВАРИТЕЛНИ ДАННИ)**

**Тримесечни изменения**

През второто тримесечие на 2024 г. е отчетено нарастване с 1.2% на превозените товари **от товарния транспорт**, докато при извършената работа не се наблюдава промяна в сравнение с предходното тримесечие (виж фиг. 1). Данните са предварителни и сезонно изгладени.

**Фиг. 1. Превозени товари и извършена работа от товарния транспорт**

**(Сезонно изгладени данни)**

Превозените пътници, както и извършената работа от **пътническия транспорт** (сухопътен, воден и градски електротранспорт) намаляват, съответно с 1.7 и 5.8% (виж фиг. 2).

**Фиг. 2. Превозени пътници и извършена работа от пътническия транспорт**

**(Сезонно изгладени данни)**

**Годишни изменения**

През второто тримесечие на 2024 г. в сравнение със съответното тримесечие на 2023 г. превозените товари от сухопътния и водния товарен транспорт намаляват с 2.9%, докато извършената работа нараства с 1.7%. Данните са предварителни.

С 12.0% се увеличават превозените пътници от пътническия транспорт (сухопътен, воден и градски електротранспорт). Извършената работа също бележи ръст от 12.3%.

**Товарен сухопътен транспорт**

**Превозените товари** от сухопътния транспорт през второто тримесечие на 2024 г. са 30 777.8 хил. т, или с 3.1% по-малко спрямо същото тримесечие на 2023 година (виж фиг. 3). При вътрешните превози се наблюдава увеличение с 5.7%, а международните намаляват с 20.0%.

**Извършената работа** е 8 975.9 млн. тонкилометра, което е с 1.1% повече в сравнение със същия период на предходната година (виж фиг. 3).

**Фиг. 3. Превозени товари и извършена работа от сухопътния транспорт по тримесечия**

**Товарен воден транспорт**

**Превозените товари** от речния и морския транспорт са с 35.5 хил. т. повече в сравнение с второто тримесечие на 2023 г. в резултат на по-голямото количество превозени товари от речния транспорт (виж фиг. 4).

При **извършената работа,** измерена в тонкилометри, увеличението е с 32.8% спрямо същия период на предходната година.

**Фиг. 4. Превозени товари и извършена работа от водния транспорт по тримесечия**

**Пътнически сухопътен транспорт**

Броят на **превозените пътници** от сухопътния транспорт е 87 632.9 хиляди, или с 0.7% повече спрямо второто тримесечие на 2023 година (виж фиг. 5). При автомобилните превози увеличението е с 0.7%, докато при железопътните превози се наблюдава намаление с 0.6%.

**Извършената работа** е 2 290.8 млн. пътниккилометра, като е регистриран ръст от 8.4% в сравнение със съответното тримесечие на 2023 година.

**Фиг. 5. Превозени пътници и извършена работа от сухопътния транспорт по тримесечия**

**Пътнически воден транспорт**

При пътническия воден транспорт се наблюдава намаление на **превозените пътници** с 3.3 хиляди пътници спрямо същия период на 2023 г., поради по-малкия брой пътници, превозени от речния транспорт**.** **Извършената работа се понижава** с6.8% (виж фиг. 6).

**Фиг. 6. Превозени пътници и извършена работа от водния транспорт по тримесечия**

**Градски електротранспорт**

През периода април - юни 2024 г. предприятията от градския електротранспорт са превозили общо **82 350 хил. пътници,** или с 27.3% повече в сравнение със съответното тримесечие на 2023 година (виж фиг. 7). Най-голям ръст е регистриран при превозените пътници от електроавтобусния транспорт - със 115.0%. Същевременно и **извършената работа** нараства с 37.0% и достига 475.4 млн. пътниккилометра.

**Фиг. 7. Превозени пътници и извършена работа от градския електротранспорт по тримесечия**

**Методологични бележки**

**Сухопътният товарен транспорт** включва превоза на товари с превозни средства на железопътния и автомобилния транспорт с българска регистрация, както и преноса на продукти по тръбопроводната мрежа в страната.

**Сухопътният пътнически транспорт** включва превоза на пътници с превозни средства на железопътния и автобусния транспорт с българска регистрация.

**Водният транспорт** включва превоза на пътници и товари и извършената работа с морски и речни плавателни съдове с българска регистрация.

**Градският електротранспорт** включва превозените пътници и извършената работа от тролейбусния и електроавтобусния транспорт в страната, трамвайния транспорт и метрото в гр. София.

**Превозени товари** (тонове)- измерва общото количество превозени товари **срещу заплащане** между два пункта (място на натоварване и място на разтоварване).

**Извършена работа при товарните превози** (тонкилометри) - съответствана превоза на един тон товар на разстояние един километър.

**Превозени пътници** (брой) -включва общо превозените пътници със съответния вид транспорт **с** **платени билети** между два пункта (място на качване и място на слизане).

**Извършена работа при пътническите превози** (пътниккилометри) - съответства на превозването на един пътник на разстояние един километър.

**Приложение**

**Таблица 1**

**Основни показатели на товарния транспорт през второто тримесечие на 2023 и 2024 година**

|  |  |  |  |
| --- | --- | --- | --- |
| **Товарен транспорт** | **II трим. 2023** | **II трим. 2024** | **Индекс на изменение спрямо II трим. 2023** |
|
| Сухопътен транспорт - превозени товари |
| **Общо - хил. т** | **31770.9** | **30777.8** | **96.9** |
| Вътрешни превози | 20881.7 | 22066.8 | 105.7 |
| Международни превози | 10889.2 | 8711.1 | 80.0 |
| Сухопътен транспорт - извършена работа |
| **Общо - млн. ткм** | **8882.5** | **8975.9** | **101.1** |
| Вътрешни превози | 2388.4 | 3485.1 | 145.9 |
| Международни превози | 6494.1 | 5490.8 | 84.6 |
| Воден транспорт - превозени товари |
| **Общо - хил. т** | **1232.9** | **1268.4** | **102.9** |
| Вътрешни превози | -[[1]](#footnote-1) | - | - |
| Международни превози | 1232.9 | 1268.4 | 102.9 |
| Воден транспорт - извършена работа |
| **Общо - млн. ткм** | **177** | **235.1** | **132.8** |
| Вътрешни превози | - | - | - |
| Международни превози | 177 | 235.1 | 132.8 |

**Таблица 2**

**Основни показатели на пътническия транспорт през второто тримесечие на 2023 и 2024 година**

|  |  |  |  |
| --- | --- | --- | --- |
| **Пътнически транспорт** | **II трим. 2023** | **II трим. 2024** | **Индекс на изменение спрямо II трим. 2023**  |
|
| Сухопътен транспорт - превозени пътници |
| **Общо - хиляди** | **87061.0** | **87632.9** | **100.7** |
| Вътрешни превози | 85957.8 | 86481.0 | 100.6 |
| Международни превози | 1103.2 | 1151.9 | 104.4 |
| Сухопътен транспорт - извършена работа |
| **Общо - млн. пкм** | **2113.7** | **2290.8** | **108.4** |
| Вътрешни превози | 1741.3 | 1827.9 | 105.0 |
| Международни превози | 372.4 | 462.9 | 124.3 |
| Воден транспорт - превозени пътници |
| **Общо - хиляди** | **67.0** | **63.7** | **95.0** |
| Вътрешни превози | 2.5 | 1.1 | 44.0 |
| Международни превози | 64.5 | 62.6 | 97.0 |
| Воден транспорт - извършена работа |
| **Общо - млн. пкм** | **13.1** | **12.2** | **93.5** |
| Вътрешни превози | 0.1 | 0.0 | 16.7 |
| Международни превози | 13.0 | 12.2 | 93.8 |
| Градски електротранспорт - превозени пътници |
| **Общо - хиляди** | **64708.0** | **82350.0** | **127.3** |
| Градски електротранспорт - извършена работа |
| **Общо - млн. пкм** | **347.1** | **475.4** | **137.0** |

1. „-“ - няма случай. [↑](#footnote-ref-1)